cyanic-selkie/wikianc huggingface dataset:
পাকিস্তানের পরিবহন ব্যবস্থা
পার্শ্ববর্তী দেশগুলির সাথে রেল সংযোগ
ইরান - ৫ ফুট ৬ ইঞ্চির একটি রেলপথ জাহেদন থেকে কোয়েটা পর্যন্ত চলে এবং একটি ৪ ফুট ৮.৫ ইঞ্চি স্ট্যান্ডার্ড গেজ লাইন শেষ হয় মধ্য ইরানের জহেদন থেকে কারমান পর্যন্ত যা ইরানের বাকি রেল নেটওয়ার্কের সাথে সংযোগ স্থাপন করেছে। ১৮ মে, ২০০৭ সালে পাকিস্তান ও ইরানের মধ্যে রেল সহযোগিতার জন্য একটি সমঝোতা স্মারক স্বাক্ষরিত হয়েছিল যার অধীনে ২০০৮ সালের ডিসেম্বরের মধ্যে লাইনটি সম্পন্ন হয়। বর্তমানে রেল ব্যবস্থাটি জাহেদনে সংযুক্ত হয়েছে। ইরান রেলপথের ৪ ফুট ৮.৫ ইঞ্চি স্ট্যান্ডার্ড গেজ ট্র্যাক এবং পাকিস্তান রেলওয়ের ভারতীয় গেজ ট্র্যাকগুলির মধ্যে একটি ব্রেক-গেজ রয়েছে।
আফগানিস্তান - আফগানিস্তানের সাথে বর্তমানে কোনও রেল যোগাযোগ নেই কারণ সেদেশে কোন রেল নেটওয়ার্ক নেই, তবে পাকিস্তান রেল তিন দফায় আফগান রেল নেটওয়ার্ক তৈরিতে সহায়তা করার প্রস্তাব দিয়েছে। প্রথম দফায় আফগানিস্তানের চমন থেকে স্পিন বোলডাক পর্যন্ত প্রসারিত হবে, দ্বিতীয় দফায় কান্দাহার পর্যন্ত প্রসারিত হবে এবং তৃতীয় দফায় হেরাতের সাথে সংযুক্ত হবে। সেখান থেকে লাইনটি তুর্কমেনিস্তানের খুশ্কায় প্রসারিত হবে। চূড়ান্ত দফায় মধ্য এশিয়ান রাশিয়ান গেজের এর সাথে  লিঙ্ক করবে। ব্রেক-অফ-গেজ স্টেশনটি কোথায় হবে তা পরিষ্কার নয়। প্রস্তাবিত লাইনটি গবাদার বন্দর শহর ডালবাদিন এবং তফতান হয়ে সংযুক্ত হবে এবং এইভাবে বন্দর শহরটি মধ্য এশিয়ার সাথে সংযুক্ত করবে। প্রস্তাবিত লাইনটি গবাদার বন্দর শহর হয়ে ডালবাদিন ও তফতান  সংযুক্ত হবে এবং এইভাবে বন্দর শহরটি সাথে মধ্য এশিয়াকে সংযুক্ত করবে।
তুর্কমেনিস্তান- আফগানিস্তানের মধ্য দিয়ে (প্রস্তাবিত) একটি লাইন তুর্কমেনিস্তানের খুশ্কায় প্রসারিত হবে।
তুরস্ক - সম্প্রতি ইস্তাম্বুল-তেহরান-ইসলামাবাদ যাত্রীবাহী রেল পরিষেবা প্রস্তাব করা হয়েছিল। ইতোমধ্যে, পাকিস্তানের প্রাক্তন প্রধানমন্ত্রী ইউসুফ রাজা গিলানি ১৪ ই আগস্ট ২০০৯ সালে ইসলামাবাদ ও ইস্তাম্বুলের মধ্যে কনটেইনার ট্রেন পরিষেবা চালু করে ছিলেন। প্রথম ট্রেনটি প্রায় ৭৫০ টন ধারণক্ষমতা সম্পন্ন ২০ টি কনটেইনার বহন করেছিল এবং প্রায় ৬,৫০০ কিমি ভ্রমণ করে ইসলামাবাদ থেকে ইরানের তেহরান হয়ে দুই সপ্তাহের মধ্যে ইস্তাম্বুল যায়। রেলপথ মন্ত্রী গোলাম আহমদ বিলুর বলেছিলেন ”কনটেইনার ট্রেন পরিষেবাটি পরীক্ষার পরে একটি যাত্রীবাহী ট্রেন চালু করা হবে”। এছাড়াও আশা করা হচ্ছে যে এই রুটটি শেষ পর্যন্ত ইউরোপ এবং মধ্য এশিয়ায় একটি সংযোগ স্থাপন করবে এবং যাত্রী বহন করবে।
ঐতিহ্য
ঘাঙ্গাপুরে একটি ২ ফুট সরু গেজ ঘোড়া টানা ট্রামওয়ে চালু রয়েছে। এটি প্রথম ১৮৯৮ সালে খোলা হয়েছিল, ১৯৯৮ সালে বন্ধ হয়েছিল এবং ২০১০ সালে পুনরায় খোলা হয়েছিল।
আকাশ পথ
পাকিস্তানের ১৫১টি বিমানবন্দর রয়েছে। প্রধান বিমানবন্দরগুলি হলো:
এছাড়া্ও পাকিস্তানে ১৩৯টি ছোট বিমানবন্দর রয়েছে যেগুলি মধ্যপ্রাচ্যে আসা যাওয়ার কাজে নিয়োজিত যেহেতু এই অঞ্চলে আনেক পাকিস্তানি প্রবাসে কাজ করে থাকেন। ৯১ টি পাকা রানওয়ে বিমানবন্দর রয়েছে যার মধ্যে ১৪টি রানওয়ে ৩,০৪৭ মিটারেরও বেশি। বাকি ৪৮ টি বিমানবন্দরে পাকা রানওয়ে নেই যার মধ্যে মাত্র একটি ৩০৪৮ মিটারের বড় । পাকিস্তানে ১৮টি হেলিপোর্টও রয়েছে।
জল পথ
পাকিস্তানের জলপথ নেটওয়ার্ক শুরু হয় আরব সাগরের পাশে অবস্থিত একমাত্র প্রধান শহর করাচিতে। তবুও, সিন্ধু নদীর তীরে এবং পাঞ্জাবের মধ্য দিয়ে দেশের নৌপথের উন্নয়নের পরিকল্পনা করা হচ্ছে যেহেতু এটি কর্মসংস্থানের সুযোগ এবং পাকিস্তানের অর্থনৈতিক ও সামাজিক উন্নয়নে উৎসাহিত করবে। পাকিস্তানের প্রধান জলবন্ধর সমূহ:
চীন-পাকিস্তান অর্থনৈতিক করিডোর
চীন-পাকিস্তান অর্থনৈতিক করিডোর একটি নির্মাণাধীন উন্নয়ন কর্মসূচি যা তেল ও গ্যাস পরিবহনের জন্য হাইওয়ে, রেলপথ এবং পাইপলাইনের মাধ্যমে চীনের উত্তর-পশ্চিমাঞ্চলীয় স্বায়ত্তশাসিত জিনজিয়াংয়ের সাথে পাকিস্তানের দক্ষিণাঞ্চলীয় গওয়াদার বন্দরকে সংযুক্ত করা হবে। চীনা প্রধানমন্ত্রী লি খছিয়াং প্রকল্পটির প্রথম সমর্থকদের মধ্যে ছিলেন। সেই থেকে চীনের রাষ্ট্রপতি শি চিনফিং, পাকিস্তানের সাবেক রাষ্ট্রপতি আসিফ আলী জারদারি এবং পাকিস্তানের প্রধানমন্ত্রী নওয়াজ শরীফ এই প্রকল্পের শক্ত সমর্থন দিয়েছেন। যখন করিডোরটি নির্মিত হবে, তখন এটি চীন, মধ্য প্রাচ্য এবং আফ্রিকার মধ্যে বাণিজ্যের প্রাথমিক প্রবেশদ্বার হিসাবে কাজ করবে। বিশেষত মধ্যপ্রাচ্যে থেকে আসা তেল গওয়াদারে লোড করা যাবে যা পারস্য উপসাগরের মুখের ঠিক বাইরে অবস্থিত যা পাকিস্তানের বেলুচিস্তান প্রদেশের মাধ্যদিয়ে চীনে স্থানান্তরিত করা যাবে। এই সংযোগে মধ্য প্রাচ্যের তেলের সরবরাহ চীনা বন্দরে পৌঁছাতে ১২,০০০ কিলোমিটার পথ ছোট করে তুলবে। প্রকল্পটি একটি বড় উৎসাহ পেয়েছিলো ফেব্রুয়ারি ২০১৩-এ যখন গওয়াদারের নিয়ন্ত্রণ চীনের রাষ্ট্রায়ত্ত প্রতিষ্ঠান চীন বিদেশবন্দর হোল্ডিংয়ে নিকট স্থানান্তরিত হয়েছিল। ২০০৭ সাল থেকে চীনা শ্রমিকদের দ্বারা গবাদারকে একটি পূর্ণঙ্গ গভীর পানির বাণিজ্যিক বন্দরে রূপান্তর করার জন্য একটি বিস্তৃত অগ্রযাত্রা চলছে। ১৯ ফেব্রুয়ারি ২০১৪, দক্ষিণ চীন মর্নিং পোস্ট জানিয়েছে যে পাকিস্তান ও চীন একটি চুক্তি সাক্ষর করেছে যেখানে উল্লেখ রয়েছে ইসলামাবাদকে সংযোগকারী ১,৩০০ কিলোমিটার কারাকরম হাইওয়ের একটি অংশ উন্নীত করা হবে,  গওয়াদরে একটি আন্তর্জাতিক বিমানবন্দর নির্মাণ করা হবে এবং চীনা সীমান্ত থেকে পাকিস্তানের রাওয়ালপিন্ডিতে একটি ফাইবার-অপটিক কেবল স্থাপন করা হবে। দ্যা ডিপলোমাটের মতে, করিডোর বিকাশের সাথে সাথে মধ্য এশিয়ার ঐতিহ্যগত, অর্থনৈতিক,  ভূগোল, অবকাঠামোগত অভাব জনিত কারণে বন্ধ অঞ্চলগুলো সমুদ্র এবং বৈশ্বিক বাণিজ্য নেটওয়ার্কে আরও বেশি অ্যাক্সেস থাকবে। পাক-চীন অর্থনৈতিক করিডোর দপ্তর ২৭ আগস্ট, ২০১৩ এ ইসলামাবাদে উদ্বোধন করা হয়েছিল।
বড়োদরা রেলওয়ে বিভাগ
ভাদোদরা রেলওয়ে বিভাগ ভারতীয় রেলওয়ের পশ্চিম রেলওয়ে জোনের অধীনে ছয়টি রেলওয়ে বিভাগের একটি। এই রেলওয়ে বিভাগটি ১ এপ্রিল ১৯৫২ সালে গঠিত হয়েছিল এবং এর সদর দপ্তর ভারতের গুজরাট রাজ্যের ভাদোদরায় অবস্থিত।
মুম্বাই পশ্চিম রেলওয়ে বিভাগ, আহমেদাবাদ রেলওয়ে বিভাগ, ভাবনগর রেলওয়ে বিভাগ, রাজকোট রেলওয়ে বিভাগ এবং রতলাম রেলওয়ে বিভাগ হল WR জোনের অধীনে অন্য পাঁচটি রেলওয়ে বিভাগ যার সদর দপ্তর চার্চগেট, মুম্বাইতে অবস্থিত।
রেলওয়ে স্টেশন এবং শহরের তালিকা
তালিকায় ভাদোদরা রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। যাত্রীদের জন্য বন্ধ স্টেশন -
মোস্তফা ফারুক মোহাম্মদ
মোস্তফা ফারুক মোহাম্মদ (২১ মার্চ ১৯৪২–৪ জানুয়ারি ২০১৭) একজন বাংলাদেশ আওয়ামীলীগের রাজনীতিবিদ এবং যশোর -২ আসনের সাবেক সংসদ সদস্য।  তিনি  বাংলাদেশ সরকারের পররাষ্ট্র মন্ত্রণালযের বিভিন্ন উচ্চ-পদে দায়িত্ব পালনের পাশাপাশি ভারত, মায়ানমার, রাশিয়া, ভিয়েতনাম প্রভৃতি দেশে রাষ্ট্রদূত হিসাবেও নিয়ুক্ত ছিলেন। শেখ হাসিনা সরকারের ২য় মন্ত্রীসভায় তিনি তথ্য ও যোগাযোগ প্রযুক্তি মন্ত্রী ছিলেন।
প্রাথমিক জীবন
মোহাম্মদ ১৯৪২ সালের ২১ শে মার্চ পূর্ব কৃষ্ণনগর, ঝিকরগাছা উপজেলা, যশোর জেলা, পূর্ববঙ্গ, ব্রিটিশ রাজে জন্মগ্রহণ করেছিলেন।
মৃত্যু
মোহাম্মদ ৪ জানুয়ারি ২০১৭ সালে মারা যান।
কার্ল অ্যান্ডারসন
প্রাথমিক জীবন
আলেগ্রা আশেভিল্লে,নর্থ ক্যারেলিনায় বেড়ে উঠেছেন, সেখানে তিনি তার মা এবং ভাইয়ের সাথে বসবাস করেছেন। তিনি মার্স হিল কলেজ এ পড়াশোনার সাথে সাথে মার্স হিল কলেজ এ বেসবল এ স্কলারশিপ পেয়েছিলেন। তিনি ছিঞ্চিন্নাটি,ওহাইও তে চলে আসার পর মেইন ইভেন্ট প্রো রেসলিং এ প্রশিক্ষণ নেওয়া শুরু করেন।
প্রাথমিক কর্মজীবন(২০০০-২০০৫)
তিনি ২০০০ সালে লেস দ্যাটছারের কাছে কুস্তি প্রশিক্ষণ শুরু করার পরে, ডেরেক নেট্রিকের কাছে কুস্তি প্রশিক্ষণ নেওয়া শুরু করেন। যখন তিনি মনে করেন তিনি এখন সমর্থ হয়েছেন তখন তিনি ক্রিক সেফার্ড এর সাথে দেখা করেন যিনি নর্দান রেসলিং ফেডারেশন এ কাজ করেন। ওনি রোজার রাফেন এর সাথে আলাগ্রকে দেখা করিয়ে দেন, যিনি ব্রনকাসারের মূল প্রশিক্ষক (দ্যা এনডাব্লিউএফস রেসলিং স্কুল). মে ১০, ২০০২ সালে তিনি তার প্রথম কুস্তি ম্যাচ লড়েন, তিনি ওই ম্যাচে দ্যা যোডায়েক এর বিপক্ষে হেরে যান। তার কর্মজীবন এর শুরুতে প্রিন্স জাস্টিস, জিমি ভ্যালিয়েন্ট, ক্রিস হ্যারিস, সার্ক বয়, এবং জেরি লোয়লার এর বিপক্ষে কুস্তি লড়েছেন। এনডাব্লিউএফ এ তিনি ইয়াঙ্গ লায়নস এর অংশ হিসেবে কুস্তি লড়া শুরু করেন। ম্যাট পার্কস এর সাথে তিনি ওই দল থেকে বেড়িয়ে যান। আলেগ্রা এবং পার্কাস জায়ান স্টোন এবং জেয় ডোনাল্ডস এর সাথে শত্রুতা করে বসেন।
ন্যাশনাল রেসলিং এলায়েন্স (২০০৫-২০০৮)
অক্টোবর ২০০৫ এ তিনি ন্যাশনাল রেসলিং এলায়েন্স এ কুস্তি লড়ার সুযোগ পান, যেখানে তিনি ডেভ মারকিউয এর চোখে পড়েন। এলেগ্রা ডোজোকে প্রশিক্ষণ নেওয়ার সুযোগ পান এবং এরপর জানুয়ারি ১, ২০০৬ এ রায়ান স্টোন এর কাছে তার এনডাব্লিউএফ খেতাব হারান। এরপর এলেগ্রা ওয়েস্ট কোস্ট এ বসবাস এবং কুস্তি লড়া শুরু করেন। ওয়েস্ট কোস্ট এ তিনি "মেশিন গান" নামে কার্ল এন্ডারসনের সাথে কুস্তি লড়তে থাকেন। তিনি এলেক্স কোলসব এর কাছে পরাজিত হওয়ার আগে এনডাব্লিউএ ব্রিটিশ কমন ওয়েলথ চ্যাম্পিয়নশিপ জিতে নেন।
ফিল্টার ফিডার
থাম্ব|উচ্চ [[ফাইটোপ্ল্যাঙ্কন ঘনত্বে ক্রিলের খাওয়া]] ফিল্টার ফিডিং হলো জলজ প্রাণীদের শিকার ভক্ষণের একটি পদ্ধতি যেখানে ভক্ষক ক্ষুদ্র ক্ষুদ্র কিছু শিকার একসাথে গলধঃকরণ করে। এক্ষেত্রে শিকার তার আশপাশের সবকিছুই গ্রহণ করে ফেলে, যেসব পদার্থ বর্জনীয় সেগুলো বর্জন করে। যারা ফিল্টার ফিডিং পদ্ধতিতে খাদ্য গ্রহণ করে তাদেরকে ফিল্টার ফিডার বলা হয়। এরা অধিকাংশই গভীর জলের প্রাণী। খাদ্যের জন্য এদের সবসময় স্রোতের উপর নির্ভর করতে হয় ও খাদ্য এলাকা খুঁজে বের করতে হয়। এলাকা খুঁজে খাদ্য পর্যন্ত পৌঁছানোর পরে এদের বিশেষ শারীরিক প্রক্রিয়ার মাধ্যমে এরা ফিল্টার ফিডিং এ অংশ নেয়। তবে জানা গেছে যে, প্রাচীন কালের এক প্রজাতির ডায়নোসরও ফিল্টার ফিডিং এর মাধ্যমে খাদ্য গ্রহণ করতো। অর্থাৎ, ফিল্টার ফিডিং অনেক পুরোনো একটি পদ্ধতি। এরা সাধারণত ৩ ধরনের হয়৷
পদ্ধতি
ফিল্টার ফিডারদের খাদ্য পদ্ধতি একদম সাধারণ। ফুলকা ও সরু চুলের ন্যায় সিলিয়ার মাধ্যমে এরা শিকার ধরে ও খাদ্য গ্রহণ করে। সিলিয়া কর্তৃক উৎপন্ন স্রোতের কারণে খাদ্য সিলিয়াতে আটকায় ও ফুলকার সাহায্যে জলজ প্রাণী তা গ্রহণ করে।
স্টেশনারি ফিল্টার ফিডার
নিশ্চল দ্বিকোষীয় জলজ উদ্ভিদ, পরিফেরা ও টিউনিকেট তাদের শ্বসন অঙ্গ শ্বসনিক কার্য ছাড়াও পানির ভেতরের ক্ষুদ্র বস্তুকণাকে টেনে নেওয়ার কাজে জড়িত থাকে। যেমনঃ ফুলকা। কিছু সংখ্যক চুলের ন্যায় তন্তু সিলিয়া ফুলকায় পানির স্রোত উৎপন্ন করে ও অন্যান্য সিলিয়া আটকানো খাদ্য কণাগুলোকে ফুলকার সাহায্যে খাদ্য খাঁজের ভেতরে প্রেরণ করে। এরা হলো স্টেশনারি ফিল্টার ফিডার্স।
উদাহরণ
স্টেশনারি ফিল্টার ফিডারঃ Sabella এর কথা ধরা যায়। তারা মুখের কাছের সিলিয়া ব্যবহার করে খাদ্যকণাকে আটকায়। পরে তা ভক্ষণ করে। আবার ক্রাস্টাসিয়ান প্রাণীসমূহ (যেমনঃ ব্রাইন শ্রিম্প) Artemia চুলের ন্যায় পদ ব্যবহার করে সাঁতাররত অবস্থায় থাকা ক্ষুদ্র ক্ষুদ্র কণাকে আটকায়। এছাড়াও মাসেলস, ওয়েস্টার, স্ক্যালপ্স ইত্যাদি জলজ প্রাণী স্টেশনারি ফিল্টার ফিডার।
মুক্ত সাতারু ফিল্টার ফিডারঃ এর একটি ভালো উদাহরণ হলো নীল তিমি। তাদের দাঁতের বদলে 'ব্যালিন' নামক বিশেষ হাড় আছে, যা দেখতে লম্বা ও সরু। এটি দাঁতের গহ্বরের কোণার দিকে অবস্থান করে ও 'ক্রিল' নামক চিংড়িজাতীয় জলজ প্রাণী মুখভর্তি পানিসহ ভক্ষণ করে। তিমি সবসময় সাঁতরে বেড়ায় ও শিকার করে।
উপকারিতা
সাগরের বিশুদ্ধতায় ফিল্টার ফিডারদের উপকারিতা রয়েছে। কারণ ফিল্টার ফিডাররা (যেমনঃ মাসেল, ওয়েস্টার্স) সমুদ্রের বিভিন্ন বিষাক্ত পদার্থ ও ক্ষুদ্র ক্ষুদ্র কণা পরিশোধিত করে ফলে সমুদ্রের পরিবেশ থাকে। যেমনঃ ওয়েস্টাররা চেসাপিক উপসাগর এক সময় এক সপ্তাহে পরিশোধন করতে পারতো। তবে পরিবেশ দূষণের কারণে এখন পরিশোধন করতে তাদের এক বছর সময় লাগে। এর পাশাপাশি ফিল্টার ফিডাররা পানির বিষাক্ততা যাচাইয়ে ব্যবহার করা হয়। এ কাজে শেলফিশকে ব্যবহার করা হয়৷
কয়লা খনন
মাটির গভীর থেকে কয়লা নিষ্কাশন করার পদ্ধতিই হলো কয়লা খনন। কয়লা তার মধ্যে বিদ্যমান প্রচুর শক্তির জন্য অত্যন্ত গুরুত্বপূর্ণ উপাদান হিসেবে পরিচিত এবং ১৮৮০ সাল থেকে বিদ্যুৎ উৎপাদনের জন্য ব্যাপকভাবে ব্যবহার হয়ে আসছে। এছাড়াও লোহা এবং সিমেন্ট শিল্পে কয়লার ব্যবহার পরিলক্ষিত হয়। মূলত লোহার আকরিক হতে লোহা নিষ্কাশন এবং সিমেন্ট উৎপাদনে কয়লা জ্বালানি হিসেবে ব্যবহৃত হয়। যুক্তরাজ্য ও দক্ষিণ আফ্রিকাতে কয়লা এবং এর গঠনকে কয়লার খনি এবং কয়লার খনিতে প্রবেশের গর্ত পথকে পিট বলা হয়। অস্ট্রেলিয়াতে কয়লার খনি বলতে মাটির নিচে অবস্থিত কয়লার আকরিককে এবং যুক্তরাষ্ট্রে কয়লাখনি শব্দটি দ্বারা কয়লা উত্তোলনের পদ্ধতিকে বুঝানো হয়। বর্তমানে এ শব্দটির আর তেমন প্রচলন নেই।
একসময় কয়লা খনন করা একটি অন্যতম জটিল, ঝুঁকিপূর্ণ, সময় সাপেক্ষ এবং ব্যায়বহুল কাজ ছিলো। তখন কেবল মানব শ্রমিক দ্বারা হাতুড়, কোরাল এবং বেলচার সাহায্যে কয়লা খনন করা হতো। বর্তমানে প্রযুক্তির উন্নয়নের ফলে কয়লা খনন ও উত্তোলনের কাজ সহজ হতে সহজতর হয়েছে। এখন নানা ধরনের যন্ত্র যেমন: ট্রলার, ট্রাক, কয়লা কাটার যন্ত্র ইত্যাদি ব্যবহৃত হচ্ছে।
ইতিহাস
ক্ষুদ্র পরিসরে কয়লা খনন শুরু হয় আজ থেকে হাজার বছর আগেই। দ্বিতীয় শতকের শেষের দিকে ব্রিটেনের রোমানরা বড় বড় কয়লার খনি আবিষ্কার করে এবং তার ব্যবহার শুরু করে। ১৮ শতকে ব্রিটেনে এবং তার পরবর্তী সময়ে ইউরোপ ও উত্তর আমেরিকায় শিল্প বিপ্লবের সূচনা হয়। এই শিল্প বিপ্লবের পেছনে মূল অবদানই ছিলো কয়লা ব্যবহার করে বাষ্প ইঞ্জিন চালনা করা। যখন থেকে রেলগাড়ি ও জাহাজে কয়লা চালিত বাষ্প ইঞ্জিনের ব্যবহার শুরু হয় তখন থেকে আন্তর্জাতিক বাণিজ্য ব্যাপকভাবে প্রসার লাভ করে।
ঊনবিংশ শতাব্দীর শেষের দিকে কয়লা খনন করা হতো শুধু কোরাল এবং বেলচা ব্যবহার করে আবার সে সময় ছোট ছোট শিশুদের বিপদজ্জনক কাজ করার জন্য মাটির নিচে পাঠানো হতো। কয়লা কাঁটার জন্য নানা ধরনের যন্ত্র আবিষ্কৃত হয় ১৮৪০ সালের দিকে এবং ১৯১২ সালের দিকে সেগুলো মাঠ পর্যায় ব্যবহার শুরু হয়।
নিষ্কাশন পদ্ধতি
নানা ধরনের নিষ্কাশন পদ্ধতির মধ্যে কিছু পদ্ধতি সম্পর্কে নিম্নে আলোচনা করা হলো:
পৃষ্ঠ খনন
যখন কয়লা পৃষ্ঠ ত্বকের খুব কাছাকাছি থাকে তখন বাণিজ্যিকভাবে পৃষ্ঠ খনন করার মাধ্যমে কয়লা নিষ্কাশন করা হয়। এক্ষেত্রে কয়লা কেঁটে উত্তোলন করা হয়। মূলত মাটির গভীর থেকে কয়লা নিষ্কাশনের চেয়ে পৃষ্ঠ থেকে কয়লা নিষ্কাশন বেশি লাভজনক হওয়ায় এই পদ্ধতিটি বহুল ব্যবহৃত। কেননা মাটির গভীরে কয়লার অবস্থান সম্পর্কে সঠিকভাবে আগাম ধারণা পাওয়া সম্ভব না এবং মাটির গভীর থেকে কয়লা নিষ্কাশনে যন্ত্রপাতির ব্যবহারে অনেক বেশি খরচ হয়।
১। প্রথমে কয়লার ওপরের মাটি এবং অন্যান্য স্তর সরানোর জন্য এগুলোকে চূর্ণ করা হয়।
২। চূর্ণ করার জন্য নানা ধরনের বিষ্ফোরক ব্যবহার করা হয়।
৩। এরপর খননকারীরা বেলচা দিয়ে চূর্ণ বিচূর্ণ অংশগুলো একটি ট্রাকে পূর্ণ করে অন্যত্র অপসারণ করে।
৪। উন্মুক্ত কয়লার স্তরকে এবার নানাভাবে কেঁটে ছোট ছোট অংশে পরিণত করা হয় এবং এগুলোকে ট্রাকে করে কয়লার প্লান্টে বা যেখানে ব্যবহার করা হবে সরাসরি সেখানে নিয়ে যাওয়া হয়।
বেশিরভাগ ক্ষেত্রে যুক্তরাজ্যে বিটুমিনাস কয়লা নিষ্কাশনে এ পদ্ধতি ব্যবহৃত হয়। এছাড়াও কানাডা,  অস্ট্রেলিয়া ও দক্ষিণ আফ্রিকাতে তরল ও কঠিন উভয় কয়লা নিষ্কাশনে এই পদ্ধতি বহুল ব্যবহৃত। পৃষ্ঠ খননের মাধ্যমে অস্ট্রেলিয়াতে প্রায় ৮০ শতাংশ,  যুক্তরাষ্ট্রে ৬৭ শতাংশ এবং সমগ্র বিশ্বে প্রায় ৪০ শতাংশ কয়লা নিষ্কাশন করা হয়।
কয়লাকে কয়েকটি স্তরে ভাগ করে এক অংশ এক অংশ করে নিষ্কাশন করার পদ্ধতিই হলো ফালা করে নিষ্কাশন বা Strip Mining। এই পদ্ধতিতে প্রথমে একটি অংশের ওপরের মাটি অপসারণ করা হয়। এলক্ষ্যে প্রথমে মাটিতে কিছু গর্ত করে তার মধ্যে নানা ধরনের বিষ্ফোরক দ্বারা পূর্ণ করা হয়। এরপর এগুলো বিষ্ফোরিত হলে মাটি ফেটে আলগা হয়ে যায়। অতঃপর খননকারীরা বেলচা দিয়ে মাটি কেঁটে ট্রাকে ভর্তি করে এবং খনন এলাকার বাইরে অনত্র্য ফেলে দেয়। এক্ষেত্রে যন্ত্র দ্বারা বা খননকারীরা নিজ হস্তে কয়লা টুকরা করে এবং ঐ স্থান হতে ট্রাকে করে নিয়ে নির্দিষ্ট স্থানে অর্থাৎ কয়লা প্লান্টে বা যেখানে ব্যবহার করা হবে সেখানে সরাসরি নিয়ে যাওয়া হয়। এরপর তার পাশের অংশ থেকে মাটি সরিয়ে সেগুলো পূর্ব কয়লা নিষ্কাশন কৃত অংশে ফেলা হয়। এভাবে পর্যায় ক্রমে এই কাজ চলতে থাকে। সমভূমি হতে কয়লা নিষ্কাশনের জন্য এ পদ্ধতিটি সবচেয়ে বেশি কার্যকর এবং সেই সব এলাকায় কয়লার বয়স কমপক্ষে ৫০ বছর বা তার ঊর্ধ্বে।
দুইটি পাহাড়ের মধ্যবর্তী স্থান বা পাহাড়ের চারদিক হতে কয়লা নিষ্কাশনের জন্য এ পদ্ধতিটি ব্যবহৃত হয়। এই পদ্ধতিতে কয়লা নিষ্কাশনের জন্য প্রথমে কয়লার ওপর থেকে মাটি এবং অন্যান্য উপাদানগুলো নির্দিষ্ট নকশা বা পরিকল্পনা অনুসারে অপসারণ করা হয়। এই পদ্ধতি একদা খাড়া বা উঁচু ভূমির মাটি সরানোর জন্য ব্যবহৃত হতো। কিন্তু এই পদ্ধতিতে নানা ধরনের অসুবিধার সৃষ্টি হয়। কয়লার স্তর আছে এমন অংশ বাদ দিয়েও আশেপাশে বৃহৎ অংশের প্রয়োজন হয়। আবার মাটি সরানোর ফলে পাহাড়ের ক্ষয় সাধিত হয় এবং ভূমি ধসের মতো সমস্যার সঞ্চার করে। ফলস্বরূপ এই সমস্যাগুলো প্রকোপ কমানোর জন্য নানা ধরনের বিকল্প পদ্ধতি আবিষ্কার করার চেষ্টা করা হয়। এই নতুন গবেষণার মূল লক্ষ্য ছিলো এমন পদ্ধতি আবিষ্কার করা যাতে কয়লা নিষ্কাশন করার পর ওই অঞ্চল সাথে সাথে পুনরায় মাটি দ্বারা পূরণ করে ভুমি ধস রোধ করা সম্ভব হয়।
এই পদ্ধতিতে কয়লা নিষ্কাশন করার সময় ইচ্ছা করেই ১৫ থেকে ২০ ফিট কয়লার স্তর রেখে দিতে হয় যাতে ভূমি ধস না হয় এবং এর ওপর মাটি দিলে তা আকড়ে রাখতে পারে। এই পদ্ধতিতে কয়লা নিষ্কাশন অর্থমৈতিক ও বাণিজ্যিকভাবে খুব একটা লাভ জনক না। যখন কাজ পূর্ব পরিকল্পনা অনুসারে নির্দিষ্ট সীমানায় পৌঁছে যায় তারপর আর কয়লা নিষ্কাশন করা হয় না। ফলে অনেক কয়লা নিষ্কাশিত হয় না এবং লাভের পরিমান আশানুরূপ হয় না।
এডিথ মড হুল
এডিথ মড হুল (অপর পরিচিতি ই এম হুল বা এডিথ এম হুল) (১৬ অগস্ট ১৮৮০ – ১১ ফেব্রুয়ারি ১৯৪৭) ছিলেন একজন ব্রিটিশ ঔপন্যাসিকা। ১৯২১ সালে প্রকাশিত তার বিশ্ববিখ্যাত রোম্যান্টিক উপন্যাস দ্য শেখ আন্তর্জাতিক বেস্টসেলারের শিরোপা অর্জন করেছিল। ই এম হুল ছিল এডিথ মড উইনস্ট্যানলি নি হান্ডারসনের ছদ্মনাম। তার উপন্যাসখানি বহুল জনপ্রিয় "মরু-রোম্যান্স" ধারার জন্ম দেয়। দ্য শেখ উপন্যাসের পর তিনি একই রচনা-অনুক্রমে লেখেন দ্য শ্যাডো অফ দি ইস্ট, দ্য ডেসার্ট হিলার, এবং সন অফ দ্য শেখ।
এডিথ মড হান্ডারসনের জন্ম ১৮৮০ সালের ১৬ অগস্ট, লন্ডনের হ্যাম্পস্টেডে। ১৯১০-এর দশকে তার স্বামী প্রথম বিশ্বযুদ্ধে প্রেরিত হলে হুল উপন্যাস লেখা শুরু করেন। তার প্রথম প্রয়াস "দ্য শেখ" ১৯১৯ সালে প্রকাশিত হয় এবং খুব শীঘ্রই পরিণত হয় এক আন্তর্জাতিক ব্লকবাস্টারে। ১৯২১ ও ১৯২২ সালে পাবলিশার্স উইকলি পত্রিকা এটিকে প্রথম দশটি বেস্টসেলারের তালিকায় রেখেছিল। বইটির ১.২ মিলিয়ন কপি সারা পৃথিবীতে খুব তাড়াতাড়ি বিক্রি হয়ে যায়। বিক্রি আরও বাড়ে যখন প্যারামাউন্ট উপন্যাসটির চলচ্চিত্ররূপ দ্য শেখ নির্মাণ করেন। এই ছবিতে রূপ দিয়েছিলেন শব্দহীন চিত্রজগতের শ্রেষ্ঠ “প্রেমিক” রুডলফ ভ্যালেনটিনো।
১৯৩০-এর দশক অবধি হুল লেখালিখি করেছেন। ১৯২৫ সালে প্রকাশিত তার উপন্যাস সন অফ দ্য শেখ বইটিও ব্যাপক জনপ্রিয়তা পায়। এও ছবিটির চলচ্চিত্রায়ন "দ্য সন অফ দ্য শেখ"-এও নায়ক ছিলেন ভ্যালেনটিনো।
১৯৪৭ সালের ১১ ফেব্রুয়ারি ৬৬ বছর বয়সে হুল প্রয়াত হন ডার্বিশায়ারের হেজেলহুডে।
এডিথ এম হুল রচিত গ্রন্থাবলি
thumb|left|হেজেলউডে এডিথ মড হুলের সমাধি
তথ্যসূত্র
Mao, Douglas and Rebecca L. Walkowitz, eds. Bad Modernisms. Durham: Duke University Press 2006.
বাংলাদেশে ইসলামি বিশ্ববিদ্যালয় প্রতিষ্ঠার ইতিহাস
বাংলাদেশে ইসলামি বিশ্ববিদ্যালয় প্রতিষ্ঠান ইতিহাস বলতে বুঝানো হয় বাংলাদেশে ইসলামী উচ্চ শিক্ষার ইতিহাস ও বিবর্তন। বাংলাদেশে বহু পূর্ব থেকে একটি পূর্ণাঙ্গ ইসলামী বিশ্ববিদ্যালয় প্রতিষ্ঠার আন্দোলন চলছিলো। কিন্তু সরকার পক্ষের অনীহার কারণে ও নানা প্রতিকূলতায় একটি পূর্ণাঙ্গ ইসলামী বিশ্ববিদ্যালয় প্রতিষ্ঠা হয়নি, সর্বপ্রথম ১৯৭৯ সালে কুষ্টিয়ায় বাংলাদেশের প্রথম সরকার স্বীকৃত ইসলামী বিশ্ববিদ্যালয় প্রতিষ্ঠা হয়, যা ইসলামী বিশ্ববিদ্যালয়, কুষ্টিয়া নামে পরিচিত।
বিশ্ববিদ্যালয়ের ধরণ ও সংখ্যা
বাংলাদেশে আলিয়া ও কওমি শিক্ষা ব্যবস্থা য় উচ্চ শিক্ষার জন্য বিশ্ববিদ্যালয় বা এর পাঠ্যক্রম অন্তর্ভুক্ত প্রতিষ্ঠান রয়েছে। বর্তমান বাংলাদেশে সরকার স্বীকৃত ৫টি ইসলামি বিশ্ববিদ্যালয় রয়েছে। এছাড়া সরকারি স্বীকৃতি বাইরে কওমি কিছু মাদ্রাসার বিশ্ববিদ্যালয়ে শ্রেণীর প্রোগ্রাম চালু আছে। সরকারি স্বীকৃত বিশ্ববিদ্যালয়গুলো:
তবে এসব বিশ্ববিদ্যালয় বাদেও কিছু কওমি মাদ্রাসা রয়েছে, যেগুলোতে উচ্চতর শিক্ষা প্রদান করা হয়, যেমনঃ হাটহাজারী মাদ্রাসা (১৮৯৬), ব্রাহ্মণবাড়িয়া ইউনুছিয়া মাদ্রাসা (১৯১৪), চট্টগ্রাম মেখল মাদরাসা (১৯৩১) পটিয়া মাদ্রাসা (১৯৩৮), যাত্রাবাড়ি বড় মাদরাসা (১৯৬৯), ঢাকা জামিয়া রাহমানিয়া আরাবিয়া (১৯৮৬) প্রভৃতি।
১৭৭৫-১৯২০
আলিয়া মাদ্রাসা প্রতিষ্ঠা (১৭৭৫)
১৭৭৫ সালের দিকে কলকাতার কিছু ইসলামী শিক্ষানুরাগী ব্যক্তি ভারতীয় বড়লাট ওয়ারেন হেস্টিংসের নিকত একটি উচ্চতর মাদরাসা প্রতিষ্ঠার আবেদন করে। সেই প্রেক্ষিতে ১৭৮০ সালে উচ্চতর পড়াশোনার জন্য মাদ্রাসা-ই আলিয়া (বর্তমানে আলিয়া বিশ্ববিদ্যালয়) প্রতিষ্ঠা করা হয়। কিন্তু ১৮৩৭ সালে সরকারি নির্দেশে এখানে ইংরেজি শিক্ষা বাধ্যতামূলক করা হলে আরবী ও ইসলামি শিক্ষা ব্যাহত হয়। ইংরেজি শিক্ষার আশানুরূপ ফল না হওয়ায় মাদ্রাসার তৎকালীন অধ্যক্ষ উইলিয়াম নাসা লিজ এবং বাংলার গভর্নর ফ্রেডরিক জেমস হালিডে ১৮৫৮ সালে কলকাতা আলিয়া মাদরাসা বিলোপের সুপারিশ করে। তবে মুসলিমদের আন্দোলনের চাপে এই সিদ্ধান্ত থেকে সরকার সরে আসেন।
ঢাকায় মুসলিম বিশ্ববিদ্যালয় প্রতিষ্ঠার আন্দোলন (১৯২০)
১৯০৬ সালে নবাব সলিমুল্লাহ র উদ্যোগে মুসলিম লীগের ছত্রছায়ায় পুরো ভারত উপমহাদেশের উল্লেখযোগ্য মুসলিম শিক্ষাবিদদের নিয়ে ঢাকায় সর্বভারতীয় মুহাম্মাদান শিক্ষা বিষয়ক সম্মেলন অনুষ্ঠিত হয়। ১৯১০ সালের সম্মেলনে আবু নসর অহীদ মাদরাসা শিক্ষা ও সাধারণ শিক্ষার সমন্বয়ে একটি মুসলিম বিশ্ববিদ্যালয় প্রতিষ্ঠার প্রস্তাব দেন। এছাড়াও ১৯১২ সালে আবু নসর ওহিদ নাথান কমিশনে ইসলামিক স্টাডিজ অনুষদসহ ঢাকায় একটি আবাসিক ‘মুসলিম বিশ্ববিদ্যালয়’ প্রতিষ্ঠার দাবি জানান। কিন্তু নাথান কমিশন ইসলামিক স্টাডিজ স্বতন্ত্র অনুষদ প্রস্তাব করলেও কলকাতা বিশ্ববিদ্যালয় কমিশন ইসলামিক স্টাডিজকে একটি বিভাগ হিসাবে সুপারিশ করে এবং এই সুপারিশ অনুমোদন পায়।
১৯২০-১৯৪১
চট্টগ্রামে ইসলামি বিশ্ববিদ্যালয় প্রতিষ্ঠার চেষ্টা (১৯৩১)
ব্রিটিশ সরকারের মনোভাব বুঝতে পেরে ১৯১৩ সালে মাওলানা আকরম খাঁকে সেক্রেটারি এবং মাওলানা মনিরুজ্জামান ইসলামাবাদীকে জয়েন্ট সেক্রেটারি করে যে আঞ্জুমানে উলামায়ে বাঙ্গালা গঠন করা হয় সেখানে চট্টগ্রামে আরবি বিশ্ববিদ্যালয়ের প্রতিষ্ঠার পরিকল্পনা করা হয়। ১৯১৪ সালে ঢাকায় মুহাম্মাদান শিক্ষা বিষয়ক পরামর্শক কমিটির সম্মেলনে এই ইসলামি বিশ্ববিদ্যালয় প্রতিষ্ঠার সুপারিশসহ ১৯৭টি প্রস্তাব গৃহীত হয়। ইসলামাবাদী মাসিক মোহাম্মদী ও আল এসলাম প্রভৃতি পত্রিকায় এই বিশ্ববিদ্যালয় প্রতিষ্ঠা ইয়ে লেখালেখি শুরু করেন।
ইসলামাবাদী ১৯২০ সালে ব্যক্তিগত উদ্যোগে চট্টগ্রামের পটিয়া থানার দিয়াং পাহাড়ের পাদদেশে ৬ শত বিঘা জমি নিয়ে ইসলামি বা মুসলিম বিশ্ববিদ্যালয় প্রতিষ্ঠার উদ্দেশ্যে ফান্ড গঠন করেন। তারা পরিকল্পনা করে ১৯৩১ সালের মধ্যে ২৫ লক্ষ টাকা সংগ্রহ করে এই কাজ বাস্তবায়ন করবে। ১৯৩১ সালে তৎকালীন সরকার মমিন কমিটি গঠন করে অতীতের সকল রিপোর্ট পর্যালোচনার দায়িত্ব দেন। কিন্তু এ কমিটির অনুকূল রিপোর্ট পেশ করলেও তা বাস্তবায়নে দীর্ঘ দেরি হওয়ায় ১৯৩৫ সালে মাওলানা শওকত আলী কোন উপায় না পেয়ে দেশে প্রথম বেসরকারি ইসলামি বিশ্ববিদ্যালয়ের ভিত্তিপ্রস্তর স্থাপন করেন। এছাড়াও বিশ্ববিদ্যালয়ে প্রতিষ্ঠা আন্দোলনের কর্মী ও সমর্থক ছিলেন জঙ্গে জিহাদ, শাহ বদিউল আলম, শাহ জুলফিকার প্রভৃতি ব্যক্তিবর্গ। এরপরেও তারা আর্থিক সংকটসহ নানা কারণে কারণে এই বিশ্ববিদ্যালয় প্রতিষ্ঠা করতে পারেননি।
ইউনিভার্সিটি অব ইসলামিক লার্নিং প্রতিষ্ঠারর সুপারিশ (১৯৪১)
অবিভক্ত বাংলার প্রধানমন্ত্রী এ কে ফজলুল হক ১৯৩৮ সালে মওলা বক্স কমিটি গঠন করেন। ১৯৩৯ সালে তৎকালীন জমিয়তে তালাবায়ে আরাবিয়ার সেক্রেটারি মাওলানা এটিএম মুস্তাফিজুর রহমান (১৯৩৮-৩৯) প্রধানমন্ত্রী এ কে ফজলুল হকের নিকট ইসলামি বিশ্ববিদ্যালয় প্রতিষ্ঠার দাবি জানান। ১৯৪১ সালে মওলা বক্স কমিটি ‘ইউনিভার্সিটি অব ইসলামিক লার্নিং’ প্রতিষ্ঠার জোর সুপারিশ করে।
১৯৪১-১৯৬৪
ইসলামি আরবি বিশ্ববিদ্যালয়ের সুপারিশ (১৯৬৪-১৯৬৪)
এছাড়াও ১৯৪৬-৪৭ সালে সৈয়দ মোয়াজ্জেম উদ্দীন হোসেন কমিটি’, ১৯৪৯ সালে মাওলানা আকরম খাঁর ইস্ট বেঙ্গল এডুকেশন সিস্টেম রিকনস্ট্রাকশন কমিটি, ১৯৫৭ সালে আতাউর রহমান খান শিক্ষা সংস্কার কমিটি এবং ১৯৫৮ সালে এস এম শরীফ কমিশন ‘ইসলামি আরবি বিশ্ববিদ্যালয়’ প্রতিষ্ঠার সুপারিশকে জোর সমর্থন করে।
১৯৬৩ সালের তৎকালীন ঢাকা বিশ্ববিদ্যালয়ের ভিসি এস এম হোসাইন ইসলামি আরবি বিশ্ববিদ্যালয় কমিশন ১৯৬৪ সালের ২৭ সেপ্টেম্বর নিম্নে বর্ণিত একটি গুরুত্বপূর্ণ রিপোর্ট পেশ করে। এই রিপোর্টে ইসলামি ও আধুনিক শিক্ষা ব্যবস্থার সমন্বয় সাধিত ছিলো। সেগুলোর অন্যতম হলোঃ
১৯৭৪-১৯৭৮
টাঙ্গাইলে ভাসানীর সন্তোষ ইসলামি বিশ্ববিদ্যালয় প্রতিষ্ঠার উদ্যোগ (১৯৭৪)এসব কিছুর উপর অনাস্থা হয়ে মাওলানা আব্দুল হামিদ খান ভাসানী ১৯৭৪ সালে টাঙ্গাইল জেলার সন্তোষে (টাঙ্গাইল সদর উপজেলার একটি গ্রাম) ব্যক্তিগত উদ্যোগে সন্তোষ ইসলামী বিশ্ববিদ্যালয় নামে একটি বেসরকারি বিশ্ববিদ্যালয়ের ভিত্তিপ্রস্তর স্থাপন করেন। তিনি সন্তোষ ইসলামী বিশ্ববিদ্যালয়ের পূর্ণরুপ দিতে পারেননি, কিন্তু এই বিশ্ববিদ্যালয়ের অধীনস্থ প্রায় ১১টা স্কুল-কলেজ প্রতিষ্ঠা করেছিলেন।
ভাসানী ১৯৫৭ সালে কাগমারী সম্মেলনে এই বিশ্ববিদ্যালয় প্রতিষ্ঠার ঘোষণা দেন। কিন্তু বিভিন্ন কারণে বিশ্ববিদ্যালয়ের সাংগঠনিক কার্যক্রম শুরু করতে পারেন নি, ১৯৭০ সালে মাওলানা ভাসানী "আমার পরিকল্পনায় ইসলামী বিশ্ববিদ্যালয়" শিরোনামে লিখিত নিবন্ধের মাধ্যমে তার প্রস্তাবিত ইসলামী বিশ্ববিদ্যালয়ের চূড়ান্ত প্রস্তাব করেন। এরপর সন্তোষ ইসলামী বিশ্ববিদ্যালয় ট্রাস্টি বোর্ড (সইবি ট্রাস্টি বোর্ড) গঠন করে কার্যক্রম হাতে নিলেও কিন্তু দেশের রাজনৈতিক জটিলতার কারণে কার্যক্রম আর সামনে এগায় নি।
১৯৯৭ সালে টাঙ্গাইল জেলায় একটি বিজ্ঞান ও প্রযুক্তি বিশ্ববিদ্যালয় স্থাপনের সম্ভাবনা সৃষ্টি হয়। এর পরিপ্রক্ষিতে সন্তোষ ইসলামী বিশ্ববিদ্যালয় ট্রাস্টি বোর্ড সরকারের নিকট টাঙ্গাইল জেলার সদর উপজেলার সন্তোষেই একটি বিজ্ঞান ও প্রযুক্তি বিশ্ববিদ্যালয় স্থাপনের প্রস্তাব পেশ করেন। এর পরিপ্রেক্ষিতে তৎকালীন প্রধানমন্ত্রী শেখ হাসিনা ১২ অক্টোবর ১৯৯৯ সালে বিশ্ববিদ্যালয়ের ভিত্তিপ্রস্তর স্থাপন করেন, নাম দেওয়া হয় মাওলানা ভাসানী বিজ্ঞান ও প্রযুক্তি বিশ্ববিদ্যালয়।
কুষ্টিয়ায় ইসলামী বিশ্ববিদ্যালয় (১৯৭৯)
১৯৭৮ সাল পর্যন্ত বাংলাদেশে কোন ইসলামী বিশ্ববিদ্যালয় প্রতিষ্ঠা হয়নি। বাংলাদেশের স্বাধীনতার পর বাংলাদেশ সরকার ১ ডিসেম্বর ১৯৭৬ সালে ইসলামী বিশ্ববিদ্যালয় প্রতিষ্ঠার ঘোষণা দেয়। ১৯৭৭ সালের ২৭ জানুয়ারি প্রফেসর মুহাম্মাদ আব্দুল বারীকে সভাপতি করে ৭ সদস্যবিশিষ্ট ইসলামী বিশ্ববিদ্যালয় পরিকল্পনা কমিটি গঠন করা হয়। কমিটি ২০ অক্টোবর ১৯৭৭ সালে ইতিবাচক রিপোর্ট পেশ করে। ৩১ মার্চ - ৮ এপ্রিল ১৯৭৭ সালে মক্কায় ওআইসি র উদ্যোগে অনুষ্ঠিত মুসলিম বিশ্বের রাষ্ট্রপ্রধান ও সরকার প্রধানদের এক সম্মেলনে বিভিন্ন মুসলিম রাষ্ট্রে ইসলামী বিশ্ববিদ্যালয় প্রতিষ্ঠার সুপারিশ করা হয়। এই সুপারিশের ভিত্তিতে ২২ নভেম্বর ১৯৭৯ সালে কুষ্টিয়ার শান্তিডাঙ্গা-দুলালপুর নামক স্থানে ১৭৫ একর জমিতে রাষ্ট্রপতি জিয়াউর রহমান ইসলামী বিশ্ববিদ্যালয়ের ভিত্তিপ্রস্তর স্থাপন করেন। শুরুতে এটা ওআইসি কর্তৃক নিয়ন্ত্রিত আন্তর্জাতিক ইসলামী বিশ্ববিদ্যালয় হওয়ার কথা থাকলেও নানা প্রতিকূলতায় এটা হয়ে উঠেনি।
গাজীপুরে আইইউটি (IUT) (১৯৮১)
ওআইসির ১৯৭৭ সালের ৩১ মার্চ-৮ এপ্রিল তারিখের সম্মেলনে বাংলাদেশে ইসলামী বিশ্ববিদ্যালয় (ইবি) প্রতিষ্ঠার প্রস্তাব করে। কিন্তু এরপরের বছর ১৯৭৮ সালের ২৪-২৮ এপ্রিলে ওআইসি বাংলাদেশে ভিন্ন একটি প্রযুক্তিভিত্তিক ইসলামী বিশ্ববিদ্যালয় প্রতিষ্ঠার কথাও ঘোষণা দেয়। এই বিশ্ববিদ্যালয় নাম ইসলামিক সেন্টার ফর টেকনিক্যাল অ্যান্ড ভোকেশনাল ট্রেনিং (ICTVTR) নাম থাকলেও পরবর্তিতে ইসলামিক ইউনিভার্সিটি অব টেকনোলজি নাম লাভ করে।
অনন্য বিশ্ববিদ্যালয়
চট্টগ্রামে আন্তর্জাতিক ইসলামী বিশ্ববিদ্যালয় (১৯৯৫)
বাংলাদেশ ইসলামী বিশ্ববিদ্যালয় (২০০৬)
২০০৬ সালে কামালুদ্দীন জাফরীর অনুরোধে প্রধান মন্ত্রী খালেদা জিয়া এটি চালু করেন। সাইয়্যেদ কামাল উদ্দিন জাফরী বর্তমানে এই বিশ্ববিদ্যালয়ের পরিচালনা পর্ষদের চেয়ারম্যান।
ইসলামি আরবি বিশ্ববিদ্যালয় (২০১৩)
আব্দুল লতিফ চৌধুরী ফুলতলী সহ দেশের শীর্ষস্থানীয় আলেম-উলামার দেশের আলিয়া মাদ্রাসাগুলো পরিচালনার জন্য সমন্বয়কারী স্বতন্ত্র বিশ্ববিদ্যালয়ের দাবী তোলেন। যার অধীনে আলিয়া মাদ্রাসাগুলোর ফাজিল ও কামিল শ্রেণী পরিচালিত হবে। ইসলামী আরবি বিশ্ববিদ্যালয় আইন-২০১২ এর খসড়ার নীতি আলোকে ২০১৩ সালে জাতীয় সংসদে বিশ্ববিদ্যালয়টি অনুমোদন পায়। এই মাদ্রাসার অধীনে বাংলাদেশের সকল আলিয়া মাদ্রাসা পরিচালিত হয়ে থাকে।
আন্দোলন কর্মী
বাংলাদেশ বা পূর্ব বাংলায় একটি সরকারি পূর্ণাঙ্গ ইসলামি বিশ্ববিদ্যালয় প্রতিষ্ঠার আন্দোলন বহু মানুষ করেছেন। এদের মধ্যে উল্লেখযোগ্য আন্দোলনকর্মী হলো:
জেফরি কার্ক
'''জেফরি এল. কার্ক''' (২৫ অক্টোবর, ১৯২৩ – ২০ ফেব্রুয়ারি, ১৯৭৬) একজন মার্কিন হার্ডলার ছিলেন। তিনি ১৯৪৮ সালের গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন। তিনি মার্সারসবার্গ একাডেমিতে পড়াশোনা করেন, যেখানে তিনি জিমি কুরানের অধীনে প্রশিক্ষণ নেন। তারপর তিনি পেনসিলভানিয়া বিশ্ববিদ্যালয়ে লসন রবার্টসনের অধীনে প্রশিক্ষণ নেন। স্নাতক হওয়ার পর তিনি কিম্বারটন ফার্মস স্কুল, লেহাই ইউনিভার্সিটি এবং অ্যাডেলফি ইউনিভার্সিটিতে একজন শিক্ষাবিদ হিসেবে কাজ করেন।
আনিসুল ইসলাম মাহমুদ
আনিসুল ইসলাম মাহমুদ (জন্ম: ২০ ডিসেম্বর ১৯৪৭) হলেন বাংলাদেশের একজন প্রখ্যাত রাজনীতিবিদ ও ২৮২ নং (চট্টগ্রাম-৫) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
সূচকীকরণ
থাম্ব|350x350পিক্সেল|ভিন্ন ভিন্ন ভিত্তি b এর জন্য y = bx এর লেখচিত্র: [[ভিত্তি ১০, ভিত্তি e, ভিত্তি ২ এবং ভিত্তি ১/২। প্রতিটি বক্ররেখা (০,১) বিন্দু দিয়ে অতিক্রম কেননা যেকোন অশূন্য সংখ্যাকে ০ শক্তিতে উন্নীত করলে তার মান ১। x = ১ বিন্দুতে y এর মান সংশ্লিষ্ট ভিত্তির সমান কারণ যেকোন সংখ্যার শক্তি ১ হলে তার মান ঐ সংখ্যাটির সমান।]] সূচকীকরণ হচ্ছে একটি গাণিতিক প্রক্রিয়া, যা লেখা হয়  b^n  আকারে যেখানে, b-কে বলা হয় ভিত্তি এবং n-কে বলা হয় সূচক (exponent) বা শক্তি (power)। যখন n একটি ধনাত্মক পূর্ণ সংখ্যা, সূচকীকরণ প্রক্রিয়া তখন ভিত্তির পুনরাবৃত্ত গুণফল বোঝায় অর্থাৎ b^n হচ্ছে ভিত্তি b কে n সংখ্যক বার গুণ করলে যে গুণফল পাওয়া যায় তার সমান।
যে কোন ধনাত্মক পূর্ণ সংখ্যা m ও n এর জন্য, b^m. b^n = b^{m+n}। এই বৈশিষ্ট্যটিকে অধনাত্মক (ঋণাত্মক) পূর্ণসংখ্যাবিশিষ্ট সূচকের ক্ষেত্রে বিস্তৃত করতে b^0 কে 1 -এর সমান হিসেবে সংজ্ঞায়িত করা হয়েছে; এবং b অশূন্য সংখ্যা ও n একটি ধনাত্মক পূর্ণসংখ্যা হলে b^{-n} কে হিসেবে সংজ্ঞায়িত করা হয়েছে। বিশেষ করে, b^{-1} হলো  (b -এর বিপরীতক) এর সমান।
সূচকীকরণের সংজ্ঞাকে যে কোন বাস্তব বা জটিল সংখ্যাবিশিষ্ট সূচকের জন্য বিস্তৃত করা যায়। পূর্ণ সংখ্যাবিশিষ্ট সূচকের সূচকীকরণ প্রক্রিয়া ম্যাট্রিক্স-সহ অনেক ধরনের বীজগাণিতিক কাঠামোর জন্য সংজ্ঞায়িত করা যায়।
সূচকীকরণ অনেক ক্ষেত্রেই ব্যাপকভাবে ব্যবহৃত হয়, যার মধ্যে অর্থনীতি, জীববিজ্ঞান, রসায়ন, পদার্থবিজ্ঞান এবং কম্পিউটার বিজ্ঞান অন্তর্ভুক্ত; যেখানে যৌগিক মুনাফা, জনসংখ্যা প্রবৃদ্ধি, রাসায়নিক বিক্রিয়ার গতিবিদ্যা, তরঙ্গের আচরণ এবং পাবলিক-কী ক্রিপ্টোগ্রাফি র মতো অনেক প্রয়োগ দেখা যায়।
চিহ্নলিপির ইতিহাস
গ্রীক গণিতবিদ ইউক্লিড, ইপোক্রেটিস অব কিওস -কে অনুসরণ করে, power (শক্তি) শব্দটি কোন রেখার বর্গ বোঝাতে ব্যবহার করেন। আর্কিমিডিস সূচকের সূত্র 10a.10b = 10a+b, নির্ণয় ও প্রমাণ করেন, যা ১০-এর শক্তি নিপুণভাবে ব্যবহারের জন্য প্রয়োজনীয় ছিল। নবম শতকে পারস্যের গণিতবিদ মুহাম্মাদ ইবনে মূসা আল-খারিজমি বর্গ বোঝাতে mal এবং ঘন বোঝাতে kahb শব্দ দুটি ব্যবহার করেন, যা পরবর্তীকালে ইসলামি গণিতবিদগণ গাণিতিক চিহ্নলিপি তে যথাক্রমে m ও k হিসেবে উপস্থাপন করেন, যা পঞ্চদশ শতাব্দীর ভেতর আবু আল-হাসান ইবনে আল-ক্বুরশী আল-বাস্‌তী এর কাজের মধ্যে দেখতে পাওয়া যায়।
সপ্তদশ শতকের গোড়ার দিকে সূচকীকরণের আধুনিক চিহ্নলিপির প্রথম রূপের সূচনা করেন রেনে দেকার্ত, তার লেখা La Géométrie-তে, সেখানে চিহ্নলিপিটি প্রথম বইয়েই পাওয়া যায়।
পঞ্চদশ শতকে নিকোলা চ্যুকে সূচকের চিহ্নলিপির একটি রূপ ব্যবহার করেন যা ষোড়শ শতকে হেনরিকুস গ্রামাটিয়ুস ও মাইকেল স্টিফেল দ্বারাও ব্যবহৃত হয়। ১৫৪৪ সালে মাইকেল স্টিফেল "exponent"- শব্দটি সর্বপ্রথম প্রবর্তন করেন। ১৬৯৬ সালে স্যামুয়েল জিক indices শব্দটি চালু করেন। ষোড়শ শতকে রবার্ট রেকর্দে square (বর্গ), cube (ঘন), zenzizenzic (চতুর্থ শক্তি), sursolid (পঞ্চম), zenzicube (ষষ্ঠ), second sursolid (সপ্তম), এবং zenzizenzizenzic (অষ্টম)- এই শব্দগুলো ব্যবহার করেন। Biquadrate শব্দটিও চতুর্থ-শক্তি বোঝাতে ব্যবহৃত হয়েছে।
কোন কোন গণিতবিদ (যেমন- আইজ্যাক নিউটন) শুধুমাত্র দুই অপেক্ষা বৃহত্তর শক্তির ক্ষেত্রে সূচক ব্যবহার করতেন, তারা বর্গকে পুনরাবৃত্ত গুণফল হিসেবেই উপস্থাপন করার পক্ষপাতী ছিলেন। এভাবেই তারা বহুপদী লিখতেন, উদাহরণস্বরূপ, ax + bxx + cx3 + d আকারে।
আরেকটি ঐতিহাসিক প্রতিশব্দ, involution, এখন বিরল এবং এর বহুল প্রচলিত অর্থের সাথে সংমিশ্রণ করা অনুচিত।
১৭৪৮ সালে লিওনার্দ অয়লার লিখেছিলেন, "মনে করুন কোন সূচক বা শক্তি এমন যেখানে সূচকটি নিজেই একটি চলক। এটা পরিষ্কার যে এই ধরনের রাশি বীজগাণিতিক ফাংশন নয়, যেহেতু সেক্ষেত্রে সূচক অবশ্যই ধ্রুবক হতে হবে।" বহিরাগত ফাংশন (transcendental function) এর সূত্রপাতের মাধ্যমে, স্বাভাবিক সূচকীয় ফাংশন, f(x) = ex এর বিপরীত ফাংশন (inverse function) হিসেবে স্বাভাবিক লগারিদম এর আধুনিক পরিচয় এর ভিত্তি স্থাপন করেন অয়লার।
পরিভাষা
গাণিতিক অভিব্যক্তি ''b2 = b. b কে বলা হয় "b এর বর্গ" অথবা "b স্কয়ারড", কারণ কোন বর্গের বাহুর দৈর্ঘ্য b হলে তার ক্ষেত্রফল b2''।
গাণিতিক অভিব্যক্তি ''b3 = b. b . b কে বলা হয় "b এর ঘন" অথবা "b কিউব্‌ড", কারণ কোন ঘনবস্তুর বাহুর দৈর্ঘ্য b হলে তার ক্ষেত্রফল b3''।
সূচক যখন ধনাত্মক পূর্ণ সংখ্যা, তখন তা নির্দেশ করে ভিত্তির সংখ্যাটির কতগুলো একত্রে গুণ করা হয়। যেমন, ৩৫ = ৩. ৩ . ৩ . ৩ . ৩ = ২৪৩। ভিত্তি ৩ কে ৫ বার পুনরাবৃত্তভাবে গুণ করা হয়, কারণ এখানে সূচক ৫। এখানে, ৩ হচ্ছে base (ভিত্তি), ৫ হচ্ছে exponent (সূচক), ২৪৩ হচ্ছে power (শক্তি) বা আরও সুনির্দিষ্টভাবে, ৫ম ঘাতে/শক্তিতে উন্নীত ৩ (3 raised to the 5th power)।
"উন্নীত" (raised) শব্দটি সচরাচর উহ্য থাকে, এবং অনেক সময় "ঘাত/শক্তি" (power) শব্দটিও, সুতরাং 35 কে "3 টু দ্য 5-th" অথবা "3 টু দ্য 5" হিসেবেও পড়া যায়। অতএব, সূচকীকরণ bn-কে "n এর ঘাতে/শক্তিতে উন্নীত b", "b এর n-তম ঘাত", "b টু দ্য n-th", অথবা সবচেয়ে সংক্ষেপে "b টু দ্য n" হিসেবে পড়া যায়।
পূর্ণ সাংখ্যিক সূচক
পূর্ণ সাংখ্যিক সূচকবিশিষ্ট সূচকীকরণ প্রক্রিয়াসমূহ সরাসরি মৌলিক গাণিতিক প্রক্রিয়াসমূহ থেকে সংজ্ঞায়িত করা যায়।
ধনাত্মক সূচক
নিয়মমাফিকভাবে, ধনাত্মক পূর্ণ সংখ্যার সূচকগুলোকে প্রাথমিক শর্ত দ্বারা সংজ্ঞায়িত করা হয়।
এবং পুনরাবৃত্তি সম্পর্ক
শূন্য সূচক
যে কোন অশূন্য সংখ্যাকে শূন্যতম ঘাতে উন্নীত করলে তার মান ১।
এই ধরনের ঘাতের একটি ব্যখ্যা হচ্ছে শূন্য উৎপাদক বা শূন্য সংখ্যক উৎপাদকের গুণফল।
00 এর ব্যাপারটি অবশ্য আরও জটিল, এবং এর কোন মান আরোপ করা হবে কি হবে না ও কত মান ধার্য করা হবে, সেটা কোন প্রসঙ্গে ব্যবহার হচ্ছে তার ওপর নির্ভর করতে পারে।
ঋণাত্মক সূচক
শূন্যকে কোন ঋণাত্মক ঘাতে উন্নীত করা অসঙ্গায়িত, কিন্তু ক্ষেত্রবিশেষে তা অসীম (∞) হিসেবে গণ্য করা হয়।
উপরের অভেদটি সূচকের মানের পরিধি ঋণাত্মক সংখ্যা পর্যন্ত বিস্তৃত করে পাওয়া যায়।
অশূন্য b ও ধনাত্মক n এর জন্য, পুনরাবৃত্তি সম্পর্ক থেকে লেখা যায়
এই সম্পর্কটি সকল পূর্ণ সংখ্যা n ও অশূন্য b এর জন্য সংজ্ঞায়িত করলে পাওয়া যায়,
এবং আরও সাধারণভাবে, যে কোন অশূন্য b ও অঋণাত্মক পূর্ণ সংখ্যা n এর জন্য,
এটি যে সকল পূর্ণ সংখ্যা n এর জন্য সত্য তা খুব সহজেই দেখানো যায়।
অভেদাবলি ও বৈশিষ্ট্যসমূহ
ভিত্তি অশূন্য হলে নিম্নলিখিত অভেদাবলি সকল পূর্ণ সংখ্যার সূচকের ক্ষেত্রে প্রযোজ্য:
অতএব, এদিক থেকে সূচকীকরণ প্রক্রিয়া যোগ ও গুণ থেকে আলাদা।
গুচ্ছবিন্যাসতত্ত্বীয় ব্যখ্যা
অঋণাত্মক পূর্ণ সংখ্যা m ও n এর জন্য, nm এর মান হবে m সংখ্যক উপাদানবিশিষ্ট একটি সেট হতে n সংখ্যক উপাদানের একটি সেট এর মধ্যে গঠিত ফাংশনের সংখ্যার সমান। এমন ফাংশনগুলোকে n সংখ্যক উপাদানের সেট থেকে m-টুপল (tuples) হিসেবে উপস্থাপন করা যায় (অথবা n বর্ণের কোন বর্ণমালা থেকে m সংখ্যক বর্ণ নিয়ে যতগুলো শব্দ-বিন্যাস গঠন করা যায়)। m ও n এর কিছু নির্দিষ্ট মানের জন্য এর উদাহরণ নিচের সারণিতে উল্লেখ করা হলো:
দশ এর ঘাতসমূহ
দশ ভিত্তিক (দশমিক) সংখ্যা ব্যবস্থায়, ১০ এর পূর্ণ সাংখ্যিক ঘাত/শক্তিকে এর চিহ্ন ও মানের উপর নির্ভর করে ১-অঙ্কটির আগে বা পরে প্রয়োজনমত শূন্য (০) বসিয়ে লেখা হয়। উদাহরণস্বরূপ, ১০৩ = ১০০০ এবং ১০−৪ = ০.০০০১।
বৃহৎ বা ক্ষুদ্র সংখ্যা নির্দেশ করতে সংখ্যার বৈজ্ঞানিক প্রতীকে ১০-ভিত্তিক সূচকীকরণ ব্যবহার করা হয়। যেমন, ২৯৯৭৯২৪৫৮ মি./সে. (শূন্যস্থানে আলোর বেগ, মিটার প্রতি সেকেন্ড এককে) সংখ্যাটি লেখা যায় ২.৯৯৭৯২৪৫৮×১০৮ মি./সে. এবং এরপর এর আসন্ন মান ২.৯৯৮×১০৮ মি./সে.
দুই এর ঘাতসমূহ
২ এর প্রথম ঋণাত্মক ঘাতগুলো বহুল ব্যবহৃত এবং এদের বিশেষ নাম আছে, যথা- অর্ধেক (half) ও সিকি (quarter)।
২ এর ঘাতসমূহ সেট তত্ত্বেও দেখা যায়, কেননা n-সংখ্যক উপাদানবিশিষ্ট কোন সেট এর শক্তি সেট বিদ্যমান, যা ঐ সেটের সকল উপসেট নিয়ে গঠিত, যার সদস্য সংখ্যা ২n।
২ এর পূর্ণ সাংখ্যিক ঘাত কম্পিউটার বিজ্ঞানে গুরুত্বপূর্ণ। ২n এর ধনাত্মক পূর্ণ সাংখ্যিক ঘাত থেকে কোন n-বিটের দ্বিমিক পূর্ণ সংখ্যার সম্ভাব্য মানের সংখ্যা পাওয়া যায়। যেমন, ১ বাইট এর ২৮ = ২৫৬ টি ভিন্ন ভিন্ন মান থাকতে পারে। দ্বিমিক সংখ্যা পদ্ধতিতে যে কোন সংখ্যাকে ২-এর শক্তির সমষ্টি হিসেবে প্রকাশ করা হয়, এবং তা ০ ও ১ এর অনুক্রম (sequence) হিসেবে লেখা হয়। এটি একটি দ্বিমিক বিন্দু দ্বারা বিভক্ত, যেখানে ১ দ্বারা সংখ্যাটিতে ২-এর শক্তি বোঝায়, আর ১ এর অবস্থানের ওপর তার সূচকের মান নির্ভর করে; দ্বিমিক বিন্দুর বাম দিক থেকে ১-এর অবস্থান অনুসারে ক্রমবর্ধনশীলভাবে (০ থেকে শুরু করে) এর অঋণাত্মক সূচক নির্ধারিত হয়, এবং দ্বিমিক বিন্দুর ডান দিক থেকে এর ঋণাত্মক সূচকগুলো নির্ধারিত হয়।
এক এর ঘাতসমূহ
এক এর সকল ঘাতের মান ১: ১n = ১।
শূন্য এর ঘাতসমূহ
যদি সূচক n  কোন ধনাত্মক সংখ্যা (n > ০) হয়, তবে শূন্য এর n-তম শক্তির মান শূন্য: ০n = ০।
০০ কে হয় ১ হিসেবে সংজ্ঞায়িত করা হয় নতুবা অসংজ্ঞায়িত ধরা হয়।
(-১) এর ঘাতসমূহ
n যদি জোড় পূর্ণ সংখ্যা হয়, তাহলে (-১)n = ১।
n যদি বিজোড় পূর্ণ সংখ্যা হয়, তাহলে (-১)n = -১।
এই কারণে (-১) এর ঘাতসমূহ পর্যায়ক্রমিক অনুক্রম প্রকাশের ক্ষেত্রে কার্যকরী।
বৃহৎ ঘাতসমূহ
এক অপেক্ষা বৃহত্তর কোন সংখ্যার শক্তির অনুক্রমের সীমা অপসারী প্রকৃতির; অন্যভাবে বলা যায়, এরূপ অনুক্রম সীমাহীনভাবে বাড়তে থাকে।
n → ∞ হলে bn → ∞; যখন b > 1
এটাকে “n এর মান অসীম এর নিকটবর্তী হলে, n এর ঘাতে উন্নীত b এর মান +∞ এর নিকটবর্তী হয়”­- এভাবে পড়া হয়।
কোন সংখ্যার পরমমান এক অপেক্ষা ক্ষুদ্রতর হলে তার শক্তি শূন্যের দিকে অগ্রসর হয়:
n → ∞ হলে bn → 0 যখন |b| < ১
এক এর যে কোন শক্তির মান সর্বদা ১:
bn = ১, সকল n এর মানের জন্য, যদি b = ১ হয়।
(-১) এর শক্তির মান পর্যায়ক্রমে ১ ও -১, যখন n এর মান পর্যায়ক্রমিকভাবে যথাক্রমে জোড় ও বিজোড় হয়, এবং এজন্য n এর মান বাড়ার সাথে সাথে এটি কোন নির্দিষ্ট সীমার নিকটবর্তী হয় না।
কোন সংখ্যার সূচক অসীমের দিকে অগ্রসর হলে যদি ঐ সূচকে উন্নীত সংখ্যাটি পরিবর্তনশীল হয় এবং ১ এর নিকটবর্তী হতে থাকে, তাহলে তার সীমা উপরিল্লিখিত কোন সীমার অনুরূপ না-ও হতে পারে। একটি বিশেষ গুরুত্বপূর্ণ ক্ষেত্র হচ্ছে:
(1 + 1/n)n → e যখন n → ∞
অন্যান্য সীমা, বিশেষত, যেসব ক্ষেত্রে সীমা কোন অনির্ণেয় আকার ধারণ করে, তা নিম্নে শক্তির সীমা–তে বর্ণনা করা হয়েছে।
শক্তি ফাংশন
alt=|বাম|থাম্ব|218x218পিক্সেল|Power functions for alt=|থাম্ব|218x218পিক্সেল|Power functions for , যেখানে, এই আকারের ফাংশনকে অনেক ক্ষেত্রে শক্তি ফাংশন বলা হয়ে থাকে। যখন একটি পূর্ণ সংখ্যা এবং , এর জোড় ও বিজোড় মানের জন্য দুটি প্রাথমিক রেখাগুচ্ছ বিদ্যমান। সাধারণভাবে হলে, যখন জোড়, তখন এর মান এর মান বৃদ্ধির সাথে সাথে ধনাত্মক অসীমের দিকে অগ্রসর হয়; আবার এর মান হ্রাসের সাথে সাথেও তা ধনাত্মক অসীমের দিকে অগ্রসর হয়। সকল জোড় শক্তি ফাংশনের লেখচিত্রের সাধারণ আকৃতি এর সদৃশ, এর মান বৃদ্ধির সাথে সাথে ক্রমশঃ লেখচিত্রের মধ্যভাগ সমতল হতে থাকে (বক্রতা হ্রাস পায়)। যেসব ফাংশনে এ ধরনের প্রতিসাম্য দেখা যায় তাদের যুগ্ম বা জোড় ফাংশন বলে।
যখন বিজোড়, এর অসীমতট এর ন্যায় আচরণ ধনাত্মক থেকে ঋণাত্মক এর দিকে গেলে বিপরীতমুখী হয়। এর জন্য, এর মান এর মান বৃদ্ধির সাথে সাথে ধনাত্মক অসীমের দিকে কিন্তু এর মান হ্রাসের সাথে সাথে ঋণাত্মক অসীমের দিকে অগ্রসর হয়। সকল বিজোড় শক্তি ফাংশনের লেখচিত্রের সাধারণ আকৃতি এর সদৃশ, এর মান বৃদ্ধির সাথে সাথে ক্রমশঃ লেখচিত্রের মধ্যভাগ সমতল হতে থাকে (বক্রতা হ্রাস পায়) এবং এর জন্য বক্ররেখার স্থলে একটি সরলরেখা পাওয়া যায়। যেসব ফাংশনে এ ধরনের প্রতিসাম্য দেখা যায় তাদের অযুগ্ম/বিজোড় ফাংশন বলে।
মূলদ সূচকসমূহ
মূল নিবন্ধ: n-তম মূল থাম্ব|350x350পিক্সেল|উপর থেকে নিচে: x1/8, x1/4, x1/2, x1, x2, x4, x8। কোন সংখ্যা b এর n–তম মূল x এমন একটি সংখ্যা যেন xn = b।
যদি b একটি বাস্তব ধনাত্মক সংখ্যা এবং n একটি ধনাত্মক পূর্ণ সংখ্যা হয়, তাহলে xn = b এর একটিমাত্র বাস্তব ধনাত্মক সমাধান আছে। এই সমাধানকে বলা হয় b এর মুখ্য n–তম মূল। একে n√b-আকারে লেখা হয়, যেখানে √    হলো মূল চিহ্ন।
যদি n জোড় সংখ্যা এবং b ধনাত্মক হয়, তাহলে xn = b এর দুটি বাস্তব সমাধান বিদ্যমান, যেগুলো b এর ধনাত্মক ও ঋণাত্মক n–তম মূল, এর মানে, b1/n > 0 এবং −(b1/n) < 0 ।
যদি n জোড় সংখ্যা এবং b ঋণাত্মক হয়, সমীকরণটির বাস্তব সংখ্যায় কোন সমাধান নেই।
যদি n বিজোড় সংখ্যা হয়, তবে xn = b এর কেবলমাত্র একটি বাস্তব সমাধান বিদ্যমান, যা ধনাত্মক যদি b ধনাত্মক (b1/n > 0) হয় এবং ঋণাত্মক যদি b ঋণাত্মক (b1/n < 0) হয়।
কোন ধনাত্মক বাস্তব সংখ্যা b–কে কোন মূলদ সূচক u/v এ উন্নীত করলে, যেখানে u একটি পূর্ণ সংখ্যা ও একটি v ধনাত্মক পূর্ণ সংখ্যা এবং শুধুমাত্র মুখ্য মূল বিবেচনা করলে পাওয়া যায়,
কোন ঋণাত্মক বাস্তব সংখ্যা b–কে মূলদ সূচক u/v এ উন্নীত করলে, যেখানে u/v লঘিষ্ঠ আকারে আছে, সেখানে u জোড় ও v বিজোড় হলে একটি ধনাত্মক বাস্তব সমাধান পাওয়া যায়, কেননা সেক্ষেত্রে bu ধনাত্মক। আবার u ও v উভয়ই বিজোড় হলে ঋণাত্মক বাস্তব সমাধান পাওয়া যায়, কেননা তখন bu ঋণাত্মক। যেক্ষেত্রে v জোড় (এবং তাহলে u বিজোড়) সেক্ষেত্রে তা বাস্তব সংখ্যার মধ্যে থাকে না, যেহেতু এমন কোন বাস্তব সংখ্যা x নেই যার জন্য x2k = −1, এক্ষেত্রে  bu/v এর মানে কাল্পনিক একক i ব্যবহার করতে হয়, যা আরও সম্পূর্ণভাবে § জটিল সংখ্যার শক্তি অংশে বর্ণনা করা হয়েছে।
এভাবে আমরা পাই, (-২৭)১/৩ = -৩ এবং (-২৭)২/৩ = ৯। ৪ সংখ্যাটির দুইটি ৩/২-তম শক্তি আছে, যথা ৮ ও -৮; তবে প্রচলিত চিহ্নরীতিতে ৪৩/২ বলতে মুখ্য মূল বোঝায়, এবং তার ফলাফল হচ্ছে ৮। v-তম মূল নির্ণয়ের জন্য u/v–তম শক্তিকে u/v–তম মূলও বলা হয়ে থাকে, এবং জোড় v এর জন্য মূখ্য মূল  বলতে ধনাত্মক সমাধানকেই নির্দেশ করে।
সূচকের অভেদাবলির প্রয়োগের সময় চিহ্ন সংক্রান্ত অস্পষ্টতার দিকে লক্ষ্য রাখতে হবে। যেমন-
এটা পরিষ্কারভাবেই ভুল। প্রথম সমতা থেকেই সমস্যার শুরু, একটি সহজাতভাবে অস্পষ্ট ক্ষেত্রে আদর্শ  চিহ্নের ব্যবহারের মাধ্যমে- জোড় মূল জানতে চাওয়া - এবং খুব ত্রুটিপূর্ণভাবে শুধুমাত্র প্রচলিত বা মুখ্যমান এর ব্যখ্যার ওপর নির্ভর করা। একই সমস্যা ঘটতে পারে যদি ভুলভাবে করণি/ সার্ড চিহ্ন ব্যবহার করা হয়, যার ফলে ধনাত্মক ফলাফল পাওয়া যায়।
এর পরিবর্তে
সাধারণভাবে, একই ধরনের সমস্যা জটিল সংখ্যার ক্ষেত্রেও দেখা যায়, যা শক্তি ও লগারিদমিক অভেদাবলির ব্যর্থতা অংশে বর্ণনা করা হয়েছে।
বাস্তব সূচকসমূহ
মূলদ ঘাতসমূহকে বাস্তব ঘাত পর্যন্ত বিস্তৃত করে ধনাত্মক বাস্তব সংখ্যার বাস্তব ঘাতে সূচকীকরণকে সংজ্ঞায়িত করা যায়, অথবা আরও সাধারণভাবে নিম্নে বর্ণিত § লগারিদমের মাধ্যমে সূচক এর মতো। এর ফলাফল সর্বদা একটি ধনাত্মক বাস্তব সংখ্যা, এবং পূর্ণ-সাংখ্যিক ঘাতের জন্য উপরে উল্লিখিত অভেদাবলি ও বৈশিষ্ট্যসমূহ, বাস্তব ধনাত্মক ভিত্তিবিশিষ্ট ও ঘাত পূর্ণ সংখ্যা নয়- এমন ক্ষেত্রেও সত্য।
এক্ষেত্রে এমন কোন মুখ্য মান নেই যার জন্য অভেদটি সত্য। দেখুন § সূচক ও লগারিদমিক অভেসমূহের ব্যর্থতা । অতএব, ধনাত্মক বাস্তব সংখ্যা নয়- এমন ভিত্তিবিশিষ্ট সূচকীকরণকে সাধারণভাবে বহুমান ফাংশন হিসেবে দেখা হয়।
মূলদ সূচকসমূহের সীমা
যেখানে সীমা r এর মান ক্রমশঃ x এর নিকটবর্তী হওয়ার ক্ষেত্রে কেবলমাত্র r এর মূলদ মানগুলোই গ্রহণ করা হয়। শুধুমাত্র ধনাত্মক b এর জন্যই এই সীমার অস্তিত্ব আছে। সীমার (ε, δ) সংজ্ঞা ব্যবহার করে দেখানো যায় যে,  bx এর অভীষ্ট শুদ্ধতা অর্জনের জন্য  এর এমন ব্যবধি নির্বাচন করা যায়, যা যথেষ্ট ক্ষুদ্র এবং এতে ঐ ব্যবধির অন্তর্ভুক্ত সকল মূলদ ঘাতের মান অভীষ্ট শুদ্ধতার সীমার মধ্যেই থাকে।
যেমন- যদি x = π হয়, তাহলে মূলদ ঘাতসমূহ দ্বারা আবদ্ধ ব্যবধি নির্ণয়ে এর অনিঃশেষ দশমিক আকার π = ৩.১৪১৫৯… ব্যবহার করে এর মূলদ শক্তি দ্বারা আবদ্ধ ব্যবধির মান নির্ণয় করা যায়।
,, , , , এই আবদ্ধ ব্যবধি একটি অনন্য বাস্তব সংখ্যার দিকে অভিসারী হয়, যা দ্বারা নির্দেশ করা হয়। যে কোন অমূলদ সূচকযুক্ত ধনাত্মক বাস্তব সংখ্যা b এর শক্তি নির্ণয়ের জন্য এই পদ্ধতি ব্যবহার করা যায়। এভাবে, ফাংশন fb(x) = bx যে কোন বাস্তব সংখ্যা x এর জন্য সংজ্ঞায়িত।
এক্সপোনেনসিয়াল (সূচকীয়) ফাংশন
মূল নিবন্ধ: এক্সপোনেনসিয়াল ফাংশন
গুরুত্বপূর্ণ একটি গাণিতিক ধ্রুবক e, যাকে অয়লার সংখ্যা-ও বলা হয়, এর আসন্ন মান ২.৭১৮ এবং এটি স্বাভাবিক লগারিদমের ভিত্তি। যদিও e ভিত্তিক সূচকীকরণকে, নীতিগতভাবে, অন্য যে কোন বাস্তব সংখ্যার সূচকীকরণের মতোই গণ্য করা যায়, তথাপি এ ধরনের সূচকীকরণেরের কতিপয় সুচারু ও কার্যকরী বৈশিষ্ট্য রয়েছে। এসব বৈশিষ্ট্য e ভিত্তিক এক্সপোনেনসিয়ালগুলোকে, মূলদ সূচকের সূচকীকরণের প্রচলিত অর্থ বজায় রেখে, স্বাভাবিক উপায়ে অন্যান্য ধরনের সূচকের সাথে সাধারণভাবে সমন্বয় করতে সহায়তা করে, যেমন- জটিল সংখ্যা বা যুগ্ম ম্যাট্রিক্স।
ফলাফলস্বরূপ, ex প্রতীকটি সচরাচর সূচকীকরণ এর একটি সাধারণ সংজ্ঞা নির্দেশ করে, যা এক্সপোনেনসিয়াল ফাংশন (বা সূচকীয় ফাংশন), exp(x) নামে পরিচিত; একে অনেকগুলো সমতুল্য উপারে সংজ্ঞায়িত করা যায়, উদাহরণস্বরূপ:
অন্যান্য ধর্মের মধ্যে, exp এক্সপোনেনসিয়াল অভেদ
এক্সপোনেনসিয়াল ফাংশন x এর সকল পূর্ণ সাংখ্যিক, বাস্তব ও অবাস্তব মানের জন্যই সংজ্ঞায়িত। প্রকৃতপক্ষে, বর্গ ম্যাট্রিক্সের জন্য সুসংজ্ঞায়িত (সেক্ষেত্রে এক্সপোনেনসিয়াল অভেদ প্রযোজ্য যখন x ও y বিনিময়যোগ্য), এবং রৈখিক ডিফারেনসিয়াল সমীকরণ জোট সমাধানের ক্ষেত্রে কার্যকরী।
যেহেতু exp(1) এর মান ১ এর সমান ও exp(x) এই এক্সপোনেনসিয়াল অভেদ মেনে চলে, এ থেকে দেখানো যায় যে exp(x), কোন পূর্ণ সংখ্যা x এর জন্য ex এর পুনরাবৃত্ত-গুণফল সংজ্ঞার সাথে মিলে যায়, এবং আরও বলা যায় যে, মূলদ শক্তিসমূহ মূলসমূহ (ধনাত্মক) নির্দেশ করে, সুতরাং exp(x) অবিচ্ছিন্নতা ধর্ম দ্বারা সকল বাস্তব x এর জন্য, পূর্ববর্তী শাখাগুলোতে ex এর প্রদত্ত সংজ্ঞার সাথে সমাপতিত হয়।
লগারিদমের মাধ্যমে শক্তির ব্যখ্যা
যখন ex কে এক্সপোনেনসিয়াল ফাংশন হিসেবে সংজ্ঞায়িত করা হয়, তখন অন্যান্য বাস্তব সংখ্যা b এর জন্য bx কে, ex এর মাধ্যমে প্রকাশ করা যায়। সুনির্দিষ্টভাবে, স্বাভাবিক লগারিদম ln(x) হচ্ছে এক্সপোনেনসিয়াল ফাংশন ex এর বিপরীত ফাংশন। এই ফাংশন b > 0 এর জন্য সংজ্ঞায়িত, এবং
যদি bx কে লগারিদম ও সূচকের নিয়মাবলি মেনে চলতে হয়, সেক্ষেত্রে প্রত্যেক বাস্তব সংখ্যার জন্য,
ঋণাত্মক ভিত্তিবিশিষ্ট বাস্তব ঘাতসমূহ
যে কোন ধনাত্মক বাস্তব সংখ্যার শক্তিসমূহ সর্বদাই ধনাত্মক বাস্তব সংখ্যা হয়। তা সত্ত্বেও x২ = ৪ এর সমাধান হয় ২ অথবা -২। ৪১/২ এর মুখ্যমান ২, কিন্তু -২ সংখ্যাটিও এর একটি বৈধ বর্গমূল। যদি বাস্তব সংখ্যার সূচকীকরণের সংজ্ঞাকে বর্ধিত করে ঋণাত্মক মানও গ্রহণ করা হয়, সেক্ষেত্রে তার আচরণের ধারাবাহিকতা থাকে না।
মূলদ সূচক পদ্ধতি  b এর ঋণাত্মক মানের জন্য ব্যবহার করা যায় না কারণ তা অবিচ্ছিন্নতা ধর্মের উপর নির্ভরশীল। মূলদ সংখ্যা থেকে বাস্তব সংখ্যায় প্রতিটি b > 0 এর জন্য, ফাংশন f(r) = br এর একটি অনন্য অবিচ্ছিন্ন বিস্তৃতি দেখা যায়। কিন্তু যখন b < 0, তখন ফাংশন f কোন মূলদ সংখ্যার সেট r, যার জন্য ফাংশনটি সংজ্ঞায়িত, সেখানেও অবিচ্ছিন্ন নয়।
অন্যদিকে, কোন ঋণাত্মক সংখ্যা b এর ইচ্ছামূলক জটিল শক্তিকে b এর জটিল লগারিদম হিসেবে ধরে নিয়ে সংজ্ঞায়িত করা যায়।
অমূলদ সূচকসমূহ
মূল নিবন্ধ: গেলফন্ড-স্নাইডার তত্ত্ব
যদি b একটি ধনাত্মক বাস্তব বীজগাণিতিক সংখ্যা হয়, এবং x একটি মূলদ সংখ্যা হয়, সেক্ষেত্রে bx যে একটি বীজগাণিতিক সংখ্যা তা ওপরে দেখানো হয়েছে। যদি কেউ b এর জন্য যে কোন বীজগাণিতিক সংখ্যা গ্রহণ করে, সেক্ষেত্রেও এটা সত্য; শুধু পার্থক্য এই যে, bx সসীম সংখ্যক কতগুলো বীজগাণিতিক মান গ্রহণ করতে পারে। গেলফন্ড-স্নাইডার তত্ত্ব x অমূলদ (অর্থাৎ, মূলদ সংখ্যা নয়) হলে bx এর প্রকৃতি সম্পর্কে কিছু তথ্য প্রদান করে। এই তত্ত্ব অনুসারে:
যদি b শূন্য (০) ও এক (১) ব্যতীত একটি বীজগাণিতিক সংখ্যা হয়, এবং x একটি অমূলদ বীজগাণিতিক সংখ্যা হয়, তাহলে bx এর সকল মান ( অসীমভাবে অসংখ্য) বহিরাগত সংখ্যা (transcendental) (অর্থাৎ, বীজগাণিতিক নয়)।
ধনাত্মক বাস্তব ভিত্তিবিশিষ্ট জটিল সূচকসমূহ
যদি b একটি ধনাত্মক বাস্তব সংখ্যা এবং z একটি জটিল সংখ্যা হয়, তাহলে bz কে সংজ্ঞায়িত করা হয় এভাবে-
যেহেতু সাধারণভাবে bz কোন বাস্তব সংখ্যা নয়, কোন রাশি যেমন, (bz)w - পূর্ববর্তী সংজ্ঞা দ্বারা সংজ্ঞায়িত নয়। এর ব্যখ্যা অবশ্যই জটিল সংখ্যার শক্তি র নিয়মে করতে হবে, এবং, যদি z বাস্তব অথবা w পূর্ণ সংখ্যা না হয়, রাশিটি সাধারণত bzw এর সমান হয় না; যেমনটা কেউ মনে করে থাকতে পারে।
এক্সপোনেনসিয়াল ফাংশনের বেশ কতগুলো সংজ্ঞা আছে কিন্তু সেগুলো সুসংগতভাবে জটিল সংখ্যার ক্ষেত্রেও প্রযোজ্য হয় এবং এক্সপোনেনসিয়াল বৈশিষ্ট্যাবলি মেনে চলে। কোন জটিল সংখ্যা z ও w হলে, এক্সপোনেনসিয়াল ফাংশনটি মেনে চলে। সুনির্দিষ্টভাবে, কোন জটিল সংখ্যা এর জন্য,
দ্বিতীয় পদ এর মান অয়লারের সূত্র থেকে পাওয়া যায়,
।
এই সূত্রটি ত্রিকোণমিতি ও বীজগণিতের সমস্যার যোগসূত্র হিসেবে কাজ করে।
অতএব, কোন জটিল সংখ্যা হলে,
ক্লাব দেপোর্তিভো তেনেরিফে
ক্লাব দেপোর্তিভো তেনেরিফে এসএডি (CD Tenerife; সাধারণত সিডি তেনেরিফে এবং সংক্ষেপে তেনেরিফে নামে পরিচিত) হচ্ছে তেনেরিফে ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের দ্বিতীয় স্তরের ফুটবল লিগ সেহুন্দা দিভিসিওনে প্রতিযোগিতা করে। এই ক্লাবটি ১৯১২ সালের ২১শে নভেম্বর তারিখে প্রতিষ্ঠিত হয়েছে। ২২,৮২৪ ধারণক্ষমতাবিশিষ্ট এলিওদোরো রোদ্রিগেস লোপেস স্টেডিয়ামে চিচারেরোস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় আসিয়ের গারিতানো এবং সভাপতির দায়িত্ব পালন করছেন পাউলিনো রিভেরো। বর্তমানে স্পেনীয় মধ্যমাঠের খেলোয়াড় আইতোর সান্স এই ক্লাবের অধিনায়কের দায়িত্ব পালন করছেন।
সূচকীকরণ
ধনাত্মক বাস্তব ভিত্তিবিশিষ্ট জটিল সূচকসমূহ
পীথাগোরাসের ত্রিকোণমিতিক অভেদ এর কারণে এর পরম মান ১। সুতরাং, বাস্তব অংশ হচ্ছে এর পরম মান এবং কাল্পনিক অংশ দ্বারা জটিল সংখ্যা এর আর্গুমেন্ট (কোণ) নির্দেশ করা হয়।
ধারা সংজ্ঞা
এক্সপোনেনসিয়াল ফাংশন যেহেতু তার অন্তরকের সমান ও মেনে চলে, এর টেইলর ধারা অবশ্যই নিম্নরূপ হবে: